Evaluarea intervențiilor POSDRU în domeniul incluziunii sociale

**(DMI 6.3). Anexa 9. Raport Focus Grup**

# **Minută focus grup național DMI 6.3**

*17 Decembrie 2020, ora 14:00, platforma Zoom*

**Participanți DMI 6.3:**

* Elena Baboi – ANOFM
* Păunescu Ramona - Asociația pentru Protejarea Demnității și Drepturile Omului
* Reprezentant Agenția Națională a Persoanelor cu Dizabilități

**Introducere**

Focus-grupul național a fost realizat la comun pe cele patru DMI-uri: 6.1, 6.2, 6.3 și 2.2. Moderatorul (liderul echipei de lucru) a făcut o scurtă prezentare a contractului, a scopului evaluării celor 4 DMI-uri (2.2, 6.1, 6.2, 6.3) și a focus grupului. În introducere au fost prezentați și membrii echipei de proiect implicați în evaluarea celor patru DMI.

Focus grupul a avut ca rol validarea și completarea informațiilor obținute în etapele anterioare ale procesului de evaluare. La discuție au participat reprezentanții factorilor decizionali (AM POSDRU, OI POSDRU, etc) dar și ai altor structuri de la nivel național responsabile în domeniul incluziunii (ANOFM, MEN, ANPD, APDD etc.) pentru a discuta rezultatele analizelor realizate, precum și principalele constatări privind cadrul legislativ, strategic și procedural. Focus grupul a avut în vedere validarea constatărilor preliminare ale procesului de evaluare și facilitarea identificării de lecții învățate.

A fost solicitată permisiunea de a înregistra panelul cu scopul realizării minutei evenimentului și cu respectarea prevederilor în vigoare în ceea ce privește GDPR, asigurând confidențialitatea și anonimizarea datelor cu caracter personal. Participanții au fost de acord.

**Desfășurarea atelierului**

Evenimentul a continuat prin prezentarea principalelor concluzii obținute pe fiecare DMI, în urma prezentării fiecărui set de concluzii fiind lansate teme de discuție care au vizat soluționarea principalelor aspecte problematice care țin atât de domeniul incluziunii sociale, cât și de programul operațional.

Intervențiile participanților pe DMI 6.3 au vizat viitoarea linie de programare și viitoarele schimbări care ar trebui făcute. Cele mai importante intervenții ale experților în domeniu au vizat următoarele aspecte:

* ***Dezvoltarea antreprenoriatului feminin.*** Problematica egalității de gen este extrem de controversată. Deși există un decalaj la nivel de promovare a egalității de gen, în anumite domenii, sau grupuri de discuție există o reprezentativitate mai mare din partea femeilor. Dezvoltarea antreprenoriatului în rândul femeilor aduce în prim plan mai multe efecte pozitive: dobândirea unei independențe financiare; realizarea consecutivă a mai multor activități (integrarea în câmpul muncii și posibilitatea creșterii copilului fără a apela la servicii externalizate);
* ***Crearea unor servicii integrate.*** Integrarea profesională poate fi văzută numai în contextul integrării socio-comunitare. De exemplu în cazul femeilor cu dizabilități trebuie să li se asigure în primul rând servicii medicale, sau servicii de consiliere. În cadrul femeilor cu dizabilități înainte de integrarea pe piața muncii este nevoie de consiliere psihologică pentru a face față presiunii venite din partea angajatorului;
* ***Schimbarea mentalității*** la nivel general privind egalitatea de șanse și eliminarea discriminării;
* ***Digitalizarea, precum și dezvoltarea unui soi de telemuncă*** – dezvoltarea acestui domeniu ajută în măsură foarte mare anumite categorii de persoane. Persoanele cu dizabilități pot desfășura munca de acasă fără deplasarea într-un anumit spațiu;
* ***Regândirea calificărilor oferite de un program operațional.*** *Formarea profesională prin POSDRU*s-a făcut prin acordarea unui bonus financiar, iar în foarte multe cazuri participarea la cursuri s-a făcut chiar pentru oferirea acelei subvenții. În acea perioadă nu mai existau persoane pe care să le instruim din punct de vedere profesional, pentru că și rata șomajului era foarte mică și trebuie gândit cum trebuie făcute aceste calificări.

**METODOLOGIA DE DERULARE A FOCUS GRULUI NAȚIONAL**

Abordare

***Focus grupul național*** a avut rolul de a valida informațiile obținute anterior în procesul de evaluare, fiind invitați reprezentanții factorilor decizionali (AM POSDRU, OI POSDRU, etc) dar și ai altor structuri de la nivel național responsabile în domeniul incluziunii. Focus grupul național a fost organizat cu 10-12 persoane, din partea DMI 6.3 fiind invitați 3 reprezenați care conduc organizații în domeniul egalității de șanse, eliminarea discriminării și promovarea drepturilor omului.

Modalitatea de derulare a ateliereor regionale

Dată fiind situația generată de pandemia Covid-19 , atelierele de lucru s-au desfășurat online, prin intermediul unei platforme comun agreate cu participanții (Zoom). S-a solicitat permisiunea participanților pentru înregistrarea discuțiilor cu respectarea aspectelor legate de confidențialitate; niciun participant nu a declinat această permisiune.

Discuția a început printr-o scurtă prezentare, susținută de liderul de echipă cu privire la impactul intervențiilor finanțate prin POSDRU, în domeniul incluziunii sociale, contextul studiului de evaluare, scopul panelului, precum și alte aspecte legate de modul de derulare a atelierului și temele de discuție. Ulterior, au fost prezentate de echipa aferentă fiecărui DMI principalele rezultate și concluzii obținute în urma procesului de evaluare, fiind discutate principalele teme și situații problematice care au rezultat în urma procesului de evaluare.

TEME DE DISCUȚIE DMI 6.3 – LISTĂ ORIENTATIVĂ

Panelul s-a desfășurat având la bază următoarea agendă și teme de discuții:

1. Validarea concluziilor analizei efectuate în procesul de evaluare și principalele rezultate ale programului operațional
2. Validarea concluziilor privind
   1. contribuția programului la evoluția sectorului
   2. efectele produse, durabilitatea si progarea efectelor
3. Validarea concluziilor privind factorii care au influențat producerea impactului si mecanismele de producere a efectelor
4. Lecții învățate, exemple de bune practici.